Pancrace Bessa (rodz. 1772, um. 1835) – francuski malyrz, grafik a rysownik, nojbarzi znōmy ze ilustracyjōw botanicznych. Bōł szkolorzym niderlandzkigo malyrza a ilustratora Gerarda van Spaendocka. Malowoł nojczyńści ôwoce a kwioty, roz za kedy ptoki a cyckocze. We 1816 wziyna nad nim patrōnat synowo krōla Francyje Karola X Burbōna, Karolina Burbōn-Sycylijsko. Pancrace Bessa ôstoł rechtōrym kunsztu familije krōlewskij a na jeji sztalōnek zuōnaczōł raja procōw, we tym seryjo akwarelōw "Velins du Roi". Nojwożnijszym wespōłpracownikym Besse bōł belgijski malyrz a botanik Pierre-Joseph Redouté, s kerym cuzamyn zuōnaczōł Bessa ilustracyje do poru fōndamyntalnych dziełōw botanicznych, m. in. "Histoire des Arbres Forestiers de LAmerique Septentrionale" wydano we lotach 1810-1813, "LHerbier Général de LAmateur" (1810-1826), "Description des Plantes cultivees a Malmaison a Navarre" a tyż wydano po śmiyrci malyrza "Flore des Jardiniers" (1836). Passionflow.co.uk - biogram (we angelskij godce) Panteek.com - galeryjo (we angelskij godce) Bulletin of the Hunt Institute for Botanical Documentation, vol 13, nr. 2, s. 5 (we angelskij godce)